title: Εκτελεστικός κανονισμός (ΕΕ) αριθ. 79/2012 της Επιτροπής, της 31ης Ιανουαρίου 2012 , για τη θέσπιση λεπτομερών κανόνων εφαρμογής ορισμένων διατάξεων του κανονισμού (ΕΕ) αριθ. 904/2010 του Συμβουλίου για τη διοικητική συνεργασία και την καταπολέμηση της απάτης στον τομέα του φόρου προστιθέμενης αξίας

text:
               1.2.2012

               EL

               Επίσημη Εφημερίδα της Ευρωπαϊκής Ένωσης

               L 29/13

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 79/2012 ΤΗΣ ΕΠΙΤΡΟΠΉΣ
   της 31ης Ιανουαρίου 2012
   για τη θέσπιση λεπτομερών κανόνων εφαρμογής ορισμένων διατάξεων του κανονισμού (ΕΕ) αριθ. 904/2010 του Συμβουλίου για τη διοικητική συνεργασία και την καταπολέμηση της απάτης στον τομέα του φόρου προστιθέμενης αξίας
   (αναδιατύπωση)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 904/2010 του Συμβουλίου, της 7ης Οκτωβρίου 2010, για τη διοικητική συνεργασία και την καταπολέμηση της απάτης στον τομέα του φόρου προστιθεμένης αξίας (1), και ιδίως τα άρθρα 14, 32, 48, 49 και το άρθρο 51 παράγραφος 1,
   Εκτιμώντας τα ακόλουθα:

               (1)

               Για τη βελτίωση και τη συμπλήρωση των μέσων για την καταπολέμηση της απάτης, ο κανονισμός (ΕΚ) αριθ. 1798/2003 του Συμβουλίου, της 7ης Οκτωβρίου 2003, για τη διοικητική συνεργασία στον τομέα του φόρου προστιθέμενης αξίας και την κατάργηση του κανονισμού (ΕΟΚ) αριθ. 218/92 (2) αναδιατυπώθηκε και καταργήθηκε με τον κανονισμό (ΕΕ) αριθ. 904/2010. Είναι σκόπιμο οι πράξεις για την εφαρμογή του κανονισμού (ΕΕ) αριθ. 904/2010 να λαμβάνουν υπόψη τους κανόνες που έχουν θεσπιστεί με τον κανονισμό (ΕΕ) αριθ. 904/2010.

               (2)

               Ο κανονισμός (ΕΚ) αριθ. 1925/2004 της Επιτροπής, της 29ης Οκτωβρίου 2004, για τη θέσπιση λεπτομερών κανόνων εφαρμογής ορισμένων διατάξεων του κανονισμού (ΕΚ) αριθ. 1798/2003 του Συμβουλίου για τη διοικητική συνεργασία στον τομέα του φόρου προστιθέμενης αξίας (3) έχει τροποποιηθεί ουσιωδώς. Με την ευκαιρία νέων τροποποιήσεων μετά την έκδοση του κανονισμού (ΕΕ) αριθ. 904/2010 και για να υπάρχει ένα ενιαίο σύνολο κανόνων για την ανταλλαγή πληροφοριών, είναι σκόπιμη, για λόγους σαφήνειας, η αναδιατύπωση του εν λόγω κανονισμού, μαζί με τον κανονισμό (ΕΚ) αριθ. 1174/2009 της Επιτροπής, της 30ής Νοεμβρίου 2009, για τη θέσπιση κανόνων εφαρμογής των άρθρων 34α και 37 του κανονισμού (ΕΚ) αριθ. 1798/2003 του Συμβουλίου όσον αφορά την επιστροφή του φόρου προστιθέμενης αξίας δυνάμει της οδηγίας 2008/9/ΕΚ του Συμβουλίου (4).

               (3)

               Για τη διευκόλυνση της ανταλλαγής πληροφοριών μεταξύ των κρατών μελών, είναι αναγκαίο να καθοριστούν επακριβώς οι κατηγορίες των προς ανταλλαγή πληροφοριών χωρίς προηγούμενη αίτηση, η συχνότητα διενέργειας των ανταλλαγών αυτών και οι πρακτικές ρυθμίσεις. Όταν τα κράτη μέλη δεν προτίθενται να συμμετάσχουν στην ανταλλαγή αυτή, είναι σκόπιμο να το κοινοποιούν στην Επιτροπή, σύμφωνα με το άρθρο 14 παράγραφος 1 του κανονισμού (ΕΕ) αριθ. 904/2010.

               (4)

               Σύμφωνα με το άρθρο 51 του κανονισμού (ΕΕ) αριθ. 904/2010, οι πληροφορίες διαβιβάζονται μεταξύ των φορολογικών αρχών, στο μέτρο του δυνατού, αποκλειστικά με ηλεκτρονικά μέσα. Κατά συνέπεια, είναι σκόπιμο να θεσπιστούν οι πρακτικές ρυθμίσεις και οι τεχνικές λεπτομέρειες.

               (5)

               Θα πρέπει να καθοριστούν πρακτικές ρυθμίσεις για την παροχή πληροφοριών σχετικά με τους κανόνες τιμολόγησης, τους συντελεστές του φόρου προστιθέμενης αξίας (ΦΠΑ) που εφαρμόζονται στο πλαίσιο των ειδικών καθεστώτων που εφαρμόζονται σε μη εγκατεστημένους υποκείμενους στον φόρο και τις πρόσθετες ηλεκτρονικές κωδικοποιημένες πληροφορίες που αναφέρονται στο άρθρο 9 παράγραφος 2 της οδηγίας 2008/9/ΕΚ του Συμβουλίου, της 12ης Φεβρουαρίου 2008, για τον καθορισμό λεπτομερών κανόνων σχετικά με την επιστροφή του φόρου προστιθέμενης αξίας, που προβλέπεται στην οδηγία 2006/112/ΕΚ, σε υποκείμενους στον φόρο μη εγκατεστημένους στο κράτος μέλος επιστροφής αλλά εγκατεστημένους σε άλλο κράτος μέλος (5).

               (6)

               Προκειμένου να διασφαλιστεί ότι τα κράτη μέλη είναι σε θέση να κάνουν αποτελεσματική χρήση των δυνατοτήτων να απαιτούν τις πληροφορίες που προβλέπονται σε ορισμένες διατάξεις της οδηγίας 2008/9/ΕΚ, είναι αναγκαίο να καθοριστούν οι σχετικοί εναρμονισμένοι κωδικοί που πρέπει να εφαρμόζονται κατά την ανταλλαγή των σχετικών πληροφοριών, συμπεριλαμβανομένων των μέσων με τα οποία θα πρέπει να πραγματοποιείται η εν λόγω ανταλλαγή, σύμφωνα με τον κανονισμό (ΕΕ) αριθ. 904/2010.

               (7)

               Το άρθρο 9 παράγραφος 2 της οδηγίας 2008/9/ΕΚ ορίζει ότι το κράτος μέλος επιστροφής μπορεί να ζητήσει από τον αιτούντα να παράσχει με ηλεκτρονικά μέσα συμπληρωματικές κωδικοποιημένες πληροφορίες οι οποίες συμπληρώνουν τους κωδικούς που ορίζονται στο άρθρο 9 παράγραφος 1 της οδηγίας 2008/9/ΕΚ, στο μέτρο που οι πληροφορίες αυτές είναι απαραίτητες λόγω τυχόν περιορισμών του δικαιώματος έκπτωσης σύμφωνα με τις διατάξεις της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (6), ή για την εφαρμογή παρέκκλισης που χορηγεί το κράτος μέλος επιστροφής στο πλαίσιο των άρθρων 395 ή 396 της ίδιας οδηγίας.

               (8)

               Σύμφωνα με το άρθρο 48 παράγραφος 2 του κανονισμού (ΕΕ) αριθ. 904/2010, οι αρμόδιες αρχές του κράτους μέλους επιστροφής κοινοποιούν, με ηλεκτρονικά μέσα, στις αρμόδιες αρχές των λοιπών κρατών μελών οποιαδήποτε πληροφορία απαιτείται βάσει του άρθρου 9 παράγραφος 2 της οδηγίας 2008/9/ΕΚ.

               (9)

               Για τον σκοπό αυτόν, θα πρέπει να καθοριστούν οι τεχνικές λεπτομέρειες για τη διαβίβαση των συμπληρωματικών πληροφοριών που απαιτούνται από τα κράτη μέλη βάσει του άρθρου 9 παράγραφος 2 της οδηγίας 2008/9/ΕΚ. Ειδικότερα, θα πρέπει να καθοριστούν οι κωδικοί που πρέπει να χρησιμοποιούνται για τη διαβίβαση των εν λόγω πληροφοριών. Οι κωδικοί που αναφέρονται στο παράρτημα III του παρόντος κανονισμού έχουν εκπονηθεί από τη μόνιμη επιτροπή διοικητικής συνεργασίας (SCAC), βάσει των πληροφοριών που απαιτούνται από τα κράτη μέλη για την εφαρμογή του άρθρου 9 παράγραφος 2 της οδηγίας 2008/9/ΕΚ.

               (10)

               Σύμφωνα με το άρθρο 11 της οδηγίας 2008/9/ΕΚ, μπορεί να ζητηθεί από τους αιτούντες να υποβάλουν περιγραφή της επιχειρηματικής τους δραστηριότητας, βάσει εναρμονισμένων κωδικών. Για τον σκοπό αυτόν, θα πρέπει να χρησιμοποιούνται οι κοινοί κωδικοί που προβλέπονται στο άρθρο 2 παράγραφος 1 στοιχείο δ) του κανονισμού (ΕΚ) αριθ. 1893/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για τη θέσπιση της στατιστικής ταξινόμησης των οικονομικών δραστηριοτήτων NACE αναθεώρηση 2 και για την τροποποίηση του κανονισμού (ΕΟΚ) αριθ. 3037/90 του Συμβουλίου και ορισμένων κανονισμών των Ευρωπαϊκών Κοινοτήτων σχετικών με ειδικούς στατιστικούς τομείς (7).

               (11)

               Το άρθρο 25 του κανονισμού (ΕΕ) αριθ. 904/2010 ορίζει ότι, κατόπιν αιτήσεως της αιτούσας αρχής, η αρχή στην οποία υποβάλλεται η αίτηση κοινοποιεί στον παραλήπτη όλες τις πράξεις και αποφάσεις που έχουν εκδοθεί από τις διοικητικές αρχές και αφορούν την εφαρμογή της νομοθεσίας περί ΦΠΑ στο κράτος μέλος όπου είναι εγκατεστημένη η αιτούσα αρχή.

               (12)

               Όταν ένα κράτος μέλος επιστροφής ζητεί από το κράτος μέλος εγκατάστασης να κοινοποιήσει στον αιτούντα τις αποφάσεις και τις πράξεις του για την εφαρμογή της οδηγίας 2008/9/ΕΚ, για λόγους προστασίας δεδομένων, θα πρέπει να είναι δυνατόν να πραγματοποιείται η σχετική κοινοποίηση μέσω του κοινού δικτύου επικοινωνιών/κοινής διεπαφής συστημάτων (CCN/CSI), όπως ορίζεται στο άρθρο 2 παράγραφος 1 στοιχείο ιζ) του κανονισμού (ΕΕ) αριθ. 904/2010.

               (13)

               Είναι σκόπιμο να θεσπιστούν κανόνες εφαρμογής, μεταξύ άλλων, του άρθρου 48 του κανονισμού (ΕΕ) αριθ. 904/2010 όσον αφορά τη θέσπιση διοικητικής συνεργασίας και την ανταλλαγή πληροφοριών σχετικά με τους κανόνες για τον τόπο παροχής των υπηρεσιών, τα ειδικά καθεστώτα και τη διαδικασία επιστροφής ποσών σε σχέση με το φόρο προστιθέμενης αξίας.

               (14)

               Τέλος, είναι αναγκαίο να καταρτιστεί πίνακας στατιστικών στοιχείων για την αξιολόγηση του κανονισμού (ΕΕ) αριθ. 904/2010.

               (15)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής διοικητικής συνεργασίας,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Αντικείμενο
   Ο παρών κανονισμός θεσπίζει τους κανόνες εφαρμογής των άρθρων 14, 32, 48, 49 και του άρθρου 51 παράγραφος 1 του κανονισμού (ΕΕ) αριθ. 904/2010.
   Άρθρο 2
   Κατηγορίες ανταλλαγής πληροφοριών χωρίς προηγούμενη αίτηση
   Οι κατηγορίες πληροφοριών που αποτελούν αντικείμενο αυτόματης ανταλλαγής, σύμφωνα με το άρθρο 13 του κανονισμού (ΕΕ) αριθ. 904/2010, είναι οι ακόλουθες:

               1)

               πληροφορίες σχετικά με μη εγκατεστημένους υποκείμενους στον φόρο·

               2)

               πληροφορίες σχετικά με καινούργια μεταφορικά μέσα.

         Άρθρο 3
   Υποκατηγορίες ανταλλαγής πληροφοριών χωρίς προηγούμενη αίτηση
   1.   Όσον αφορά τους μη εγκατεστημένους υποκείμενους στον φόρο, οι πληροφορίες που αποτελούν αντικείμενο αυτόματης ανταλλαγής είναι οι ακόλουθες:

               α)

               πληροφορίες σχετικά με τη χορήγηση αριθμών φορολογικού μητρώου ΦΠΑ σε υποκείμενους στον φόρο που είναι εγκατεστημένοι σε άλλο κράτος μέλος·

               β)

               πληροφορίες σχετικά με επιστροφές του φόρου προστιθεμένης αξίας σε υποκείμενους στον φόρο που δεν είναι εγκατεστημένοι στο κράτος μέλος επιστροφής, αλλά είναι εγκατεστημένοι σε άλλο κράτος μέλος, σύμφωνα με την οδηγία 2008/9/ΕΚ.

         2.   Όσον αφορά τα καινούργια μεταφορικά μέσα, οι πληροφορίες που αποτελούν αντικείμενο αυτόματης ανταλλαγής είναι οι ακόλουθες:

               α)

               πληροφορίες σχετικά με την απαλλαγή των παραδόσεων, σύμφωνα με το άρθρο 138 παράγραφος 2 στοιχείο α) της οδηγίας 2006/112/ΕΚ, καινούργιων μεταφορικών μέσων, όπως ορίζονται στο άρθρο 2 παράγραφος 2 στοιχεία α) και β) της εν λόγω οδηγίας, που πραγματοποιούνται από πρόσωπα θεωρούμενα ως υποκείμενα στον φόρο σύμφωνα με το άρθρο 9 παράγραφος 2 της εν λόγω οδηγίας που διαθέτουν αριθμό φορολογικού μητρώου ΦΠΑ·

               β)

               πληροφορίες σχετικά με την απαλλαγή των παραδόσεων, σύμφωνα με το άρθρο 138 παράγραφος 2 στοιχείο α) της οδηγίας 2006/112/ΕΚ, καινούργιων σκαφών και αεροσκαφών, όπως ορίζονται στο άρθρο 2 παράγραφος 2 στοιχεία α) και β) της εν λόγω οδηγίας, που πραγματοποιούνται από υποκείμενους στον φόρο οι οποίοι διαθέτουν αριθμό φορολογικού μητρώου ΦΠΑ, άλλους από εκείνους που αναφέρονται στο στοιχείο α), σε πρόσωπα που δεν διαθέτουν αριθμό φορολογικού μητρώου ΦΠΑ·

               γ)

               πληροφορίες σχετικά με την απαλλαγή των παραδόσεων, σύμφωνα με το άρθρο 138 παράγραφος 2 στοιχείο α) της οδηγίας 2006/112/ΕΚ, καινούργιων χερσαίων μηχανοκίνητων οχημάτων, όπως ορίζονται στο άρθρο 2 παράγραφος 2 στοιχεία α) και β) της εν λόγω οδηγίας, που πραγματοποιούνται από υποκείμενους στον φόρο που διαθέτουν αριθμό φορολογικού μητρώου ΦΠΑ, άλλους από εκείνους που αναφέρονται στο στοιχείο α), σε πρόσωπα που δεν διαθέτουν αριθμό φορολογικού μητρώου ΦΠΑ.

         Άρθρο 4
   Κοινοποίηση της μη συμμετοχής στην ανταλλαγή πληροφοριών χωρίς προηγούμενη αίτηση
   Έως τις 20 Μαΐου 2012 κάθε κράτος μέλος κοινοποιεί γραπτώς στην Επιτροπή την απόφασή του, σύμφωνα με το άρθρο 14 παράγραφος 1 δεύτερο εδάφιο του κανονισμού (ΕΕ) αριθ. 904/2010, σχετικά με τη μη συμμετοχή του στην αυτόματη ανταλλαγή μιας ή περισσοτέρων κατηγοριών ή υποκατηγοριών πληροφοριών που αναφέρονται στα άρθρα 2 και 3 του παρόντος κανονισμού. Η Επιτροπή ενημερώνει τα άλλα κράτη μέλη για τις κατηγορίες για τις οποίες ένα κράτος μέλος δεν έχει συμμετάσχει.
   Άρθρο 5
   Συχνότητα της διαβίβασης των πληροφοριών
   Στις περιπτώσεις στις οποίες χρησιμοποιείται το σύστημα αυτόματης ανταλλαγής, οι πληροφορίες που αφορούν τις κατηγορίες και τις υποκατηγορίες που αναφέρονται αντιστοίχως στα άρθρα 2 και 3 παρέχονται αμέσως μόλις καταστούν διαθέσιμες, και σε κάθε περίπτωση εντός τριών μηνών από το τέλος του ημερολογιακού τριμήνου κατά τη διάρκεια του οποίου έχουν καταστεί διαθέσιμες οι πληροφορίες αυτές.
   Άρθρο 6
   Διαβίβαση των προς κοινοποίηση πληροφοριών
   1.   Οι κοινοποιούμενες πληροφορίες, σύμφωνα με τον κανονισμό (ΕΕ) αριθ. 904/2010, διαβιβάζονται, στο μέτρο του δυνατού, αποκλειστικά με ηλεκτρονικά μέσα, μέσω του δικτύου CCN/CSI, με εξαίρεση:

               α)

               την αίτηση κοινοποίησης που αναφέρεται στο άρθρο 25 του κανονισμού (ΕΕ) αριθ. 904/2010 και την πράξη ή απόφαση που πρέπει να κοινοποιηθεί·

               β)

               τα πρωτότυπα έγγραφα που παρέχονται σύμφωνα με το άρθρο 9 του κανονισμού (ΕΕ) αριθ. 904/2010.

         2.   Οι αρμόδιες αρχές των κρατών μελών δύνανται να συμφωνήσουν να κοινοποιούν τις πληροφορίες που αναφέρονται στην παράγραφο 1 στοιχεία α) και β) με ηλεκτρονικά μέσα.
   Άρθρο 7
   Πληροφορίες για τους υποκείμενους στον φόρο
   1.   Τα κράτη μέλη διαβιβάζουν τα λεπτομερή στοιχεία σχετικά με την τιμολόγηση, που απαριθμούνται στο παράρτημα I του παρόντος κανονισμού, σύμφωνα με το άρθρο 32 του κανονισμού (ΕΕ) αριθ. 904/2010, μέσω της δικτυακής πύλης που καθιερώθηκε από την Επιτροπή.
   2.   Η Επιτροπή θέτει τη δικτυακή πύλη που αναφέρεται στην παράγραφο 1 στη διάθεση των κρατών μελών που επιλέγουν να δημοσιεύσουν τις ακόλουθες συμπληρωματικές πληροφορίες:

               α)

               τις πληροφορίες για τη διαφύλαξη τιμολογίων, που απαριθμούνται στο παράρτημα ΙΙ·

               β)

               τις συμπληρωματικές κωδικοποιημένες πληροφορίες που απαιτούνται από τα κράτη μέλη σύμφωνα με το άρθρο 9 παράγραφος 2 της οδηγίας 2008/9/ΕΚ·

               γ)

               έως τις 31 Δεκεμβρίου 2014, τον κανονικό φορολογικό συντελεστή που αναφέρεται στο άρθρο 42 δεύτερο εδάφιο του κανονισμού (ΕΕ) αριθ. 904/2010·

               δ)

               από την 1η Ιανουαρίου 2015, τον φορολογικό συντελεστή που ισχύει για την παροχή τηλεπικοινωνιών, τηλεοπτικών μεταδόσεων και ηλεκτρονικών υπηρεσιών, όπως αναφέρεται στο άρθρο 47 δεύτερο εδάφιο του κανονισμού (ΕΕ) αριθ. 904/2010.

         Άρθρο 8
   Ανταλλαγή πληροφοριών στο πλαίσιο της επιστροφής ΦΠΑ
   Όταν ένα κράτος μέλος επιστροφής γνωστοποιεί σε άλλα κράτη μέλη ότι ζητεί την παροχή, με ηλεκτρονικά μέσα, συμπληρωματικών κωδικοποιημένων πληροφοριών, όπως προβλέπεται στο άρθρο 9 παράγραφος 2 της οδηγίας 2008/9/ΕΚ, χρησιμοποιούνται οι κωδικοί που ορίζονται στο παράρτημα III του παρόντος κανονισμού για τη διαβίβαση των εν λόγω πληροφοριών.
   Άρθρο 9
   Περιγραφή της επιχειρηματικής δραστηριότητας στο πλαίσιο της επιστροφής ΦΠΑ
   Όταν ένα κράτος μέλος επιστροφής ζητεί περιγραφή της επιχειρηματικής δραστηριότητας του αιτούντος, όπως προβλέπεται στο άρθρο 11 της οδηγίας 2008/9/ΕΚ, οι εν λόγω πληροφορίες παρέχονται στο τέταρτο επίπεδο των κωδικών της NACE αναθ. 2, όπως προβλέπεται στο άρθρο 2 παράγραφος 1 στοιχείο δ) του κανονισμού (ΕΚ) αριθ. 1893/2006.
   Άρθρο 10
   Κοινοποίηση των πράξεων και των αποφάσεων που αφορούν την επιστροφή του ΦΠΑ
   Όταν ένα κράτος μέλος επιστροφής ζητεί από ένα κράτος εγκατάστασης ενός παραλήπτη να κοινοποιήσει στον παραλήπτη τις πράξεις και τις αποφάσεις που αφορούν επιστροφή στο πλαίσιο της οδηγίας 2008/9/ΕΚ, το εν λόγω αίτημα κοινοποίησης μπορεί να διαβιβαστεί μέσω του δικτύου CCN/CSI, όπως ορίζεται στο άρθρο 2 παράγραφος 1 στοιχείο ιζ) του κανονισμού (ΕΕ) αριθ. 904/2010.
   Άρθρο 11
   Στατιστικά στοιχεία
   Ο κατάλογος των στατιστικών στοιχείων που αναφέρεται στο άρθρο 49 παράγραφος 3 του κανονισμού (ΕΕ) αριθ. 904/2010 παρατίθεται στο παράρτημα IV.
   Κάθε κράτος μέλος κοινοποιεί στην Επιτροπή, πριν από τις 30 Απριλίου κάθε έτους, με ηλεκτρονικά μέσα, τα στατιστικά στοιχεία που αναφέρονται στο πρώτο εδάφιο, χρησιμοποιώντας το υπόδειγμα του παραρτήματος IV.
   Άρθρο 12
   Κοινοποίηση εθνικών μέτρων
   Τα κράτη μέλη ανακοινώνουν στην Επιτροπή το κείμενο των διατάξεων εθνικού δικαίου που εφαρμόζουν στον τομέα που διέπεται από τον παρόντα κανονισμό.
   Η Επιτροπή ανακοινώνει τα μέτρα αυτά στα άλλα κράτη μέλη.
   Άρθρο 13
   Κατάργηση
   Οι κανονισμοί (ΕΚ) αριθ. 1925/2004 και (ΕΚ) αριθ. 1174/2009 καταργούνται.
   Οι αναφορές στους καταργούμενους κανονισμούς θεωρούνται ως αναφορές στον παρόντα κανονισμό και διαβάζονται σύμφωνα με τον πίνακα αντιστοιχίας του παραρτήματος VI.
   Άρθρο 14
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 31 Ιανουαρίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 268 της 12.10.2010, σ. 1.

      (2)  ΕΕ L 264 της 15.10.2003, σ. 1.

      (3)  ΕΕ L 331 της 5.11.2004, σ. 13.

      (4)  ΕΕ L 314 της 1.12.2009, σ. 50.

      (5)  ΕΕ L 44 της 20.2.2008, σ. 23.

      (6)  ΕΕ L 347 της 11.12.2006, σ. 1.

      (7)  ΕΕ L 393 της 30.12.2006, σ. 1.

      ΠΑΡΑΡΤΗΜΑ I

         Λεπτομερή στοιχεία σχετικά με την τιμολόγηση σύμφωνα με το άρθρο 32 του κανονισμού (ΕΕ) αριθ. 904/2010

      1.   Έκδοση τιμολογίων

      Άρθρο 221 παράγραφος 1 της οδηγίας 2006/112/ΕΚ – δυνατότητα απαίτησης έκδοσης τιμολογίων

                  Ε1.

                  Σε ποιες άλλες περιπτώσεις απαιτούνται τιμολόγια;

                  Ε2.

                  Εφόσον απαιτούνται, πρόκειται για απλουστευμένα τιμολόγια ή για πλήρη τιμολόγια;

            Άρθρο 221 παράγραφος 2 της οδηγίας 2006/112/ΕΚ – δυνατότητα απαίτησης έκδοσης τιμολογίων για απαλλασσόμενες χρηματοπιστωτικές και ασφαλιστικές υπηρεσίες

                  Ε3.

                  Απαιτείται τιμολόγιο για τις απαλλασσόμενες χρηματοπιστωτικές και ασφαλιστικές υπηρεσίες;

                  Ε4.

                  Εάν ναι, απαιτείται απλουστευμένο ή πλήρες τιμολόγιο;

            Άρθρο 221 παράγραφος 3 της οδηγίας 2006/112/ΕΚ – δυνατότητα μη απαίτησης έκδοσης τιμολογίων για τις απαλλασσόμενες παραδόσεις αγαθών ή παροχές υπηρεσιών

                  Ε5.

                  Για ποιες, ενδεχομένως, απαλλασσόμενες παραδόσεις αγαθών ή παροχές υπηρεσιών δεν απαιτείται τιμολόγιο;

            2.   Προθεσμία έκδοσης τιμολογίου

      Άρθρο 222 της οδηγίας 2006/112/ΕΚ – δυνατότητα καθορισμού προθεσμιών για την έκδοση τιμολογίων

                  Ε6.

                  Υπάρχει προθεσμία για την έκδοση τιμολογίων άλλη από αυτή που ισχύει για τις ενδοκοινοτικές παραδόσεις ή τις παροχές διασυνοριακών υπηρεσιών που υπόκεινται σε αντίστροφη επιβάρυνση;

                  Ε7.

                  Εάν ναι, μέχρι πότε πρέπει να εκδοθεί τιμολόγιο;

            3.   Συγκεντρωτικά τιμολόγια

      Άρθρο 223 της οδηγίας 2006/112/ΕΚ – προθεσμία για την έκδοση συγκεντρωτικών τιμολογίων

                  Ε8.

                  Μπορεί να εκδοθούν συγκεντρωτικά τιμολόγια για παραδόσεις αγαθών ή παροχές υπηρεσιών για τις οποίες ο ΦΠΑ καθίσταται απαιτητός στη διάρκεια χρονικής περιόδου που υπερβαίνει τον ημερολογιακό μήνα; Εξαιρούνται οι ενδοκοινοτικές παραδόσεις αγαθών και οι διασυνοριακές παροχές υπηρεσιών που υπόκεινται σε αντίστροφη επιβάρυνση.

                  Ε9.

                  Εάν ναι, ποια είναι η προθεσμία;

            4.   Τιμολόγια αυτοτιμολόγησης

      Άρθρο 224 της οδηγίας 2006/112/ΕΚ – δυνατότητα έκδοσης τιμολογίων αυτοτιμολόγησης στο όνομα και για λογαριασμό του υποκείμενου στον φόρο

                  Ε10.

                  Υπάρχει υποχρέωση έκδοσης τιμολογίων αυτοτιμολόγησης στο όνομα και για λογαριασμό του υποκείμενου στον φόρο που πραγματοποιεί την παράδοση αγαθών ή την παροχή υπηρεσιών;

            5.   Ανάθεση των εργασιών έκδοσης τιμολογίων σε τρίτα πρόσωπα που είναι εγκατεστημένα εκτός της ΕΕ

      Άρθρο 225 της οδηγίας 2006/112/ΕΚ – δυνατότητα επιβολής όρων σε τρίτα πρόσωπα που είναι εγκατεστημένα εκτός ΕΕ όσον αφορά την έκδοση τιμολογίων εξ ονόματος προμηθευτών ή παρόχων της ΕΕ

                  Ε11.

                  Επιβάλλονται όροι για την ανάθεση των εργασιών έκδοσης τιμολογίων σε τρίτα πρόσωπα που είναι εγκατεστημένα εκτός της ΕΕ;

                  Ε12.

                  Εάν ναι, ποιοι όροι επιβάλλονται;

            6.   Περιεχόμενο των τιμολογίων

      Άρθρο 227 της οδηγίας 2006/112/ΕΚ – απαίτηση αναφοράς του αριθμού φορολογικού μητρώου ΦΠΑ του αποκτώντος ή του λήπτη

                  Ε13.

                  Ο αριθμός φορολογικού μητρώου ΦΠΑ του αποκτώντος ή του λήπτη πρέπει να αναγράφεται στο τιμολόγιο σε περιπτώσεις άλλες από τις ενδοκοινοτικές παραδόσεις αγαθών ή τις παραδόσεις/παροχές που υπόκεινται σε αντίστροφη επιβάρυνση;

                  Ε14.

                  Εάν ναι, σε ποιες περιπτώσεις πρέπει να αναγράφεται στο τιμολόγιο ο αριθμός φορολογικού μητρώου ΦΠΑ του αποκτώντος ή του λήπτη;

            Άρθρο 230 της οδηγίας 2006/112/ΕΚ – νόμισμα στο τιμολόγιο ΦΠΑ

                  Ε15.

                  Όταν το ποσό ΦΠΑ μετατρέπεται στο εθνικό νόμισμα βάσει της συναλλαγματικής ισοτιμίας της Ευρωπαϊκής Κεντρικής Τράπεζας απαιτείται κοινοποίηση;

            Άρθρο 239 της οδηγίας 2006/112/ΕΚ – χρήση αριθμού φορολογικής εγγραφής

                  Ε16.

                  Χορηγείται αριθμός φορολογικού μητρώου ΦΠΑ εάν ο προμηθευτής των αγαθών ή ο πάροχος των υπηρεσιών και ο αποκτών ή ο λήπτης δεν πραγματοποιούν ενδοκοινοτικές αποκτήσεις, πωλήσεις εξ αποστάσεως ή ενδοκοινοτικές παραδόσεις;

            Άρθρο 240 της οδηγίας 2006/112/ΕΚ – χρήση αριθμού φορολογικού μητρώου ΦΠΑ και αριθμού φορολογικής εγγραφής

                  Ε17.

                  Όταν χορηγούνται τόσο ο αριθμός φορολογικού μητρώου ΦΠΑ όσο και ο αριθμός φορολογικής εγγραφής, σε ποιες περιπτώσεις απαιτείται να αναφέρονται ο ένας ή ο άλλος ή και οι δύο στο τιμολόγιο;

            7.   Χάρτινα και ηλεκτρονικά τιμολόγια

      Άρθρο 235 της οδηγίας 2006/112/ΕΚ – ηλεκτρονικά τιμολόγια εκδιδόμενα εκτός της ΕΕ

                  Ε18.

                  Υπάρχουν ειδικοί όροι για τα ηλεκτρονικά τιμολόγια που εκδίδονται από τρίτη χώρα;

                  Ε19.

                  Εάν ναι, ποιοι είναι αυτοί οι όροι;

            8.   Απλουστευμένα τιμολόγια

      Άρθρο 238 της οδηγίας 2006/112/ΕΚ – χρήση απλουστευμένων τιμολογίων

                  Ε20.

                  Σε ποιες περιπτώσεις επιτρέπονται τα απλουστευμένα τιμολόγια;

            Άρθρο 226β της οδηγίας 2006/112/ΕΚ – ενδείξεις που απαιτούνται στα απλουστευμένα τιμολόγια

                  Ε21.

                  Ποιες ενδείξεις απαιτούνται στα απλουστευμένα τιμολόγια;

      ΠΑΡΑΡΤΗΜΑ II

         Πληροφορίες σχετικά με τη διαφύλαξη τιμολογίων που μπορούν να παρέχονται από τα κράτη μέλη μέσω της δικτυακής πύλης

      Άρθρο 245 της οδηγίας 2006/112/ΕΚ – τόπος διαφύλαξης

                  Ε1.

                  Εάν ο τόπος διαφύλαξης είναι εκτός του κράτους μέλους, απαιτείται η κοινοποίηση του τόπου διαφύλαξης;

                  Ε2.

                  Εάν ναι, με ποιον τρόπο πρέπει να γίνεται αυτή η κοινοποίηση;

                  Ε3.

                  Μπορούν να διαφυλάσσονται τα χάρτινα τιμολόγια εκτός του κράτους μέλους;

            Άρθρο 247 παράγραφος 1 της οδηγίας 2006/112/ΕΚ – χρονικό διάστημα διαφύλαξης

                  Ε4.

                  Ποιο είναι το χρονικό διάστημα διαφύλαξης των τιμολογίων;

            Άρθρο 247 παράγραφος 2 της οδηγίας 2006/112/ΕΚ – μορφή διαφύλαξης

                  Ε5.

                  Μπορούν να διαφυλάσσονται τα τιμολόγια σε χαρτί με ηλεκτρονικά μέσα;

                  Ε6.

                  Μπορούν να διαφυλάσσονται τα ηλεκτρονικά τιμολόγια σε χαρτί;

                  Ε7.

                  Πρέπει να διατηρούνται τα δεδομένα που εξασφαλίζουν τη γνησιότητα της προέλευσης και την ακεραιότητα του περιεχομένου των τιμολογίων που διαφυλάσσονται με ηλεκτρονικά μέσα, σε περίπτωση ηλεκτρονικών υπογραφών ή ηλεκτρονικής ανταλλαγής δεδομένων (EDI);

            Άρθρο 247 παράγραφος 3 της οδηγίας 2006/112/ΕΚ – διαφύλαξη σε τρίτη χώρα

                  Ε8.

                  Μπορούν να διαφυλάσσονται τα τιμολόγια σε τρίτη χώρα;

                  Ε9.

                  Εάν ναι, υπόκεινται σε κάποιους όρους;

      ΠΑΡΑΡΤΗΜΑ III

         Κωδικοί προς χρήση για τη διαβίβαση πληροφοριών σύμφωνα με το άρθρο 48 παράγραφος 2 του κανονισμού (ΕΕ) αριθ. 904/2010

                     Κωδικός 1.   Καύσιμα

                              1.1.

                              Καύσιμα για μεταφορικά μέσα με μάζα μεγαλύτερη των 3 500 kg, πλην των μεταφορικών μέσων για επιβάτες που καταβάλλουν ναύλο

                              1.1.1.

                              Βενζίνη

                              1.1.2.

                              Ντίζελ

                              1.1.3.

                              Υγραέριο (LPG)

                              1.1.4.

                              Φυσικό αέριο

                              1.1.5.

                              Βιοκαύσιμα

                              1.2.

                              Καύσιμα για μεταφορικά μέσα με μάζα μικρότερη ή ίση με 3 500 kg, πλην των μεταφορικών μέσων για επιβάτες που καταβάλλουν ναύλο

                              1.2.1.

                              Βενζίνη

                              1.2.2.

                              Ντίζελ

                              1.2.3.

                              Υγραέριο (LPG)

                              1.2.4.

                              Φυσικό αέριο

                              1.2.5.

                              Βιοκαύσιμα

                              1.2.6.

                              PKW (επιβατικά οχήματα)

                              1.2.7.

                              LKW (βαρέα φορτηγά οχήματα)

                              1.3.

                              Καύσιμα για μεταφορικά μέσα για επιβάτες που καταβάλλουν ναύλο

                              1.3.1.

                              Βενζίνη

                              1.3.2.

                              Ντίζελ

                              1.3.3.

                              Υγραέριο (LPG)

                              1.3.4.

                              Φυσικό αέριο

                              1.3.5.

                              Βιοκαύσιμα

                              1.4.

                              Καύσιμα που χρησιμοποιούνται ειδικά για οχήματα δοκιμής

                              1.5.

                              Προϊόντα πετρελαίου που χρησιμοποιούνται για λίπανση μεταφορικών μέσων ή κινητήρων

                              1.6.

                              Καύσιμα που αγοράζονται με σκοπό τη μεταπώληση

                              1.7.

                              Καύσιμα για μέσα εμπορευματικών μεταφορών

                              1.8.

                              Καύσιμα για επιβατικά αυτοκίνητα και αυτοκίνητα πολλαπλών σκοπών

                              1.8.1.

                              Αποκλειστική χρήση για επιχειρηματικούς σκοπούς

                              1.8.2.

                              Μερική χρήση για εμπορικές μεταφορές επιβατών, μαθήματα οδήγησης ή για σκοπούς εκμίσθωσης

                              1.8.3.

                              Μερική χρήση, πλην των σκοπών που αναφέρονται στο σημείο 1.8.2

                              1.9.

                              Καύσιμα για μοτοσικλέτες, τροχόσπιτα και σκάφη για ψυχαγωγικούς ή αθλητικούς σκοπούς, και αεροσκάφη με μάζα μικρότερη των 1 550 kg

                              1.9.1.

                              Χρήση για εμπορικές μεταφορές επιβατών, μαθήματα οδήγησης ή για σκοπούς εκμίσθωσης

                              1.9.2.

                              Χρήση για επιχειρηματικούς σκοπούς

                              1.10.

                              Καύσιμα για μηχανές και γεωργικούς ελκυστήρες

                              1.10.1.

                              Βενζίνη

                              1.10.2.

                              Ντίζελ

                              1.10.3.

                              Υγραέριο (LPG)

                              1.10.4.

                              Φυσικό αέριο

                              1.10.5.

                              Βιοκαύσιμα

                              1.11.

                              Καύσιμα για μεταφορικά μέσα επιβατών κάτω των 9 θέσεων ή για εκμισθωμένο αυτοκίνητο

                              1.11.1.

                              Βενζίνη

                              1.11.2.

                              Ντίζελ

                              1.11.3.

                              Υγραέριο (LPG)

                              1.11.4.

                              Φυσικό αέριο

                              1.11.5.

                              Βιοκαύσιμα

                              1.12.

                              Καύσιμα για μεταφορικά μέσα επιβατών πλην των σημείων 1.8 και 1.9

                              1.13.

                              Καύσιμα για μεταφορικά μέσα για τα οποία δεν υπάρχει περιορισμός του δικαιώματος έκπτωσης

                              1.14.

                              Καύσιμα για μεταφορικά μέσα για τα οποία υπάρχει περιορισμός του δικαιώματος έκπτωσης.

                     Κωδικός 2.   Μίσθωση μεταφορικών μέσων

                              2.1.

                              Μίσθωση μεταφορικών μέσων με μάζα μεγαλύτερη των 3 500 kg, πλην των μεταφορικών μέσων για επιβάτες που καταβάλλουν ναύλο

                              2.2.

                              Μίσθωση μεταφορικών μέσων με μάζα μικρότερη ή ίση με 3 500 kg, πλην των μεταφορικών μέσων για επιβάτες που καταβάλλουν ναύλο

                              2.2.1.

                              Για συνεχή περίοδο άνω των 6 μηνών

                              2.2.2.

                              Για συνεχή περίοδο η οποία ισούται ή δεν υπερβαίνει τους 6 μήνες

                              2.2.3.

                              PKW (επιβατικά οχήματα)

                              2.2.4.

                              LKW (βαρέα φορτηγά οχήματα)

                              2.3.

                              Μίσθωση μεταφορικών μέσων για επιβάτες που καταβάλλουν ναύλο

                              2.3.1.

                              Για συνεχή περίοδο άνω των 6 μηνών

                              2.3.2.

                              Για συνεχή περίοδο η οποία ισούται ή δεν υπερβαίνει τους 6 μήνες

                              2.4.

                              Μίσθωση μέσων εμπορευματικών μεταφορών

                              2.5.

                              Μίσθωση επιβατικών αυτοκινήτων και αυτοκινήτων πολλαπλών σκοπών

                              2.5.1.

                              Αποκλειστική χρήση για επιχειρηματικούς σκοπούς

                              2.5.2.

                              Μερική χρήση για εμπορικές μεταφορές επιβατών ή μαθήματα οδήγησης

                              2.5.3.

                              Μερική χρήση, πλην των σκοπών που αναφέρονται στο σημείο 2.5.2

                              2.6

                              Μίσθωση μοτοσικλετών, τροχόσπιτων και σκαφών για ψυχαγωγικούς ή αθλητικούς σκοπούς, και αεροσκαφών με μάζα μικρότερη των 1 550 kg

                              2.6.1

                              Χρήση για εμπορικές μεταφορές επιβατών ή μαθήματα οδήγησης

                              2.6.2

                              Χρήση για άλλους επιχειρηματικούς σκοπούς

                              2.7.

                              Μίσθωση επιβατικών οχημάτων της κατηγορίας Μ1

                              2.8.

                              Μίσθωση μεταφορικών μέσων επιβατών άνω των 9 θέσεων

                              2.9.

                              Μίσθωση μεταφορικών μέσων επιβατών κάτω των 9 θέσεων

                              2.9.1.

                              Χρήση για εμπορικές συναλλαγές

                              2.9.2.

                              Χρήση άλλη πλην των εμπορικών συναλλαγών

                              2.10.

                              Μίσθωση μεταφορικών μέσων για τα οποία δεν υπάρχει περιορισμός του δικαιώματος έκπτωσης

                              2.11.

                              Μίσθωση μεταφορικών μέσων για τα οποία υπάρχει περιορισμός του δικαιώματος έκπτωσης

                              2.12.

                              Μίσθωση μεταφορικών μέσων πλην των σημείων 2.5 και 2.6

                     Κωδικός 3.   Δαπάνες που αφορούν μεταφορικά μέσα (πλην των αγαθών και των υπηρεσιών που αναφέρονται στους κωδικούς 1 και 2)

                              3.1.

                              Δαπάνες που αφορούν μεταφορικά μέσα με μάζα μεγαλύτερη των 3 500 kg, πλην των μεταφορικών μέσων για επιβάτες που καταβάλλουν ναύλο

                              3.1.1.

                              Αγορά μεταφορικών μέσων με μάζα μεγαλύτερη των 3 500 kg, πλην των μεταφορικών μέσων για επιβάτες που καταβάλλουν ναύλο

                              3.1.2.

                              Συντήρηση μεταφορικών μέσων με μάζα μεγαλύτερη των 3 500 kg, πλην των μεταφορικών μέσων για επιβάτες που καταβάλλουν ναύλο

                              3.1.3.

                              Αγορά και εγκατάσταση εξαρτημάτων για μεταφορικά μέσα με μάζα μεγαλύτερη των 3 500 kg, πλην των μεταφορικών μέσων για επιβάτες που καταβάλλουν ναύλο

                              3.1.4.

                              Δαπάνες συνεργείου ή στάθμευσης μεταφορικών μέσων με μάζα μεγαλύτερη των 3 500 kg, πλην των μεταφορικών μέσων για επιβάτες που καταβάλλουν ναύλο

                              3.1.5.

                              Λοιπές δαπάνες που αφορούν μεταφορικά μέσα με μάζα μεγαλύτερη των 3 500 kg, πλην των μεταφορικών μέσων για επιβάτες που καταβάλλουν ναύλο

                              3.2.

                              Δαπάνες που αφορούν μεταφορικά μέσα με μάζα μικρότερη ή ίση με 3 500 kg, πλην των μεταφορικών μέσων για επιβάτες που καταβάλλουν ναύλο

                              3.2.1.

                              Αγορά μεταφορικών μέσων με μάζα μικρότερη ή ίση με 3 500 kg, πλην των μεταφορικών μέσων για επιβάτες που καταβάλλουν ναύλο

                              3.2.2.

                              Συντήρηση μεταφορικών μέσων με μάζα μικρότερη ή ίση με 3 500 kg, πλην των μεταφορικών μέσων για επιβάτες που καταβάλλουν ναύλο

                              3.2.3.

                              Αγορά και εγκατάσταση εξαρτημάτων για μεταφορικά μέσα με μάζα μικρότερη ή ίση με 3 500 kg, πλην των μεταφορικών μέσων για επιβάτες που καταβάλλουν ναύλο

                              3.2.4.

                              Δαπάνες συνεργείου ή στάθμευσης μεταφορικών μέσων με μάζα μικρότερη ή ίση με 3 500 kg, πλην των μεταφορικών μέσων για επιβάτες που καταβάλλουν ναύλο

                              3.2.5.

                              Λοιπές δαπάνες που αφορούν μεταφορικά μέσα με μάζα μικρότερη ή ίση με 3 500 kg, πλην των μεταφορικών μέσων για επιβάτες που καταβάλλουν ναύλο

                              3.2.6.

                              PKW (επιβατικά οχήματα)

                              3.2.7.

                              LKW (βαρέα φορτηγά οχήματα)

                              3.3.

                              Δαπάνες που αφορούν μεταφορικά μέσα για επιβάτες που καταβάλλουν ναύλο

                              3.3.1.

                              Αγορά μεταφορικών μέσων για επιβάτες που καταβάλλουν ναύλο

                              3.3.2.

                              Συντήρηση μεταφορικών μέσων για επιβάτες που καταβάλλουν ναύλο

                              3.3.3.

                              Αγορά και εγκατάσταση εξαρτημάτων για μεταφορικά μέσα για επιβάτες που καταβάλλουν ναύλο

                              3.3.4.

                              Δαπάνες συνεργείου ή στάθμευσης μεταφορικών μέσων για επιβάτες που καταβάλλουν ναύλο

                              3.3.5.

                              Λοιπές δαπάνες που αφορούν μεταφορικά μέσα για επιβάτες που καταβάλλουν ναύλο

                              3.4.

                              Δαπάνες που αφορούν μέσα εμπορευματικών μεταφορών

                              3.4.1.

                              Αγορά μέσων εμπορευματικών μεταφορών

                              3.4.2.

                              Συντήρηση μέσων εμπορευματικών μεταφορών

                              3.4.3.

                              Δαπάνες συνεργείου ή στάθμευσης μέσων εμπορευματικών μεταφορών

                              3.4.4.

                              Δαπάνες που αφορούν μέσα εμπορευματικών μεταφορών, πλην των σημείων 3.4.1, 3.4.2 και 3.4.3

                              3.5.

                              Συντήρηση επιβατικών αυτοκινήτων και αυτοκινήτων πολλαπλών σκοπών

                              3.5.1.

                              Αποκλειστική χρήση για επιχειρηματικούς σκοπούς

                              3.5.2.

                              Μερική χρήση για εμπορικές μεταφορές επιβατών, μαθήματα οδήγησης ή για σκοπούς εκμίσθωσης

                              3.5.3.

                              Μερική χρήση για επιχειρηματικούς σκοπούς, πλην του σημείου 3.5.2

                              3.6.

                              Συντήρηση μοτοσικλετών, τροχόσπιτων και σκαφών για ψυχαγωγικούς και αθλητικούς σκοπούς, και αεροσκαφών με μάζα άνω των 1 550 kg

                              3.6.1.

                              Χρήση για εμπορικές μεταφορές επιβατών, μαθήματα οδήγησης, σκοπούς εκμίσθωσης

                              3.6.2.

                              Χρήση για άλλους επιχειρηματικούς σκοπούς

                              3.7.

                              Δαπάνες, πλην των δαπανών συντήρησης, συνεργείου και στάθμευσης, που αφορούν επιβατικά αυτοκίνητα και αυτοκίνητα πολλαπλών σκοπών

                              3.7.1.

                              Αποκλειστική χρήση για επιχειρηματικούς σκοπούς

                              3.7.2.

                              Μερική χρήση για εμπορικές μεταφορές επιβατών, μαθήματα οδήγησης ή για σκοπούς εκμίσθωσης

                              3.7.3.

                              Μερική χρήση, πλην των σκοπών που αναφέρονται στο σημείο 3.7.2

                              3.8.

                              Δαπάνες, πλην των δαπανών συντήρησης, συνεργείου και στάθμευσης, που αφορούν μοτοσικλέτες, τροχόσπιτα και σκάφη για ψυχαγωγικούς και αθλητικούς σκοπούς, και αεροσκάφη με μάζα άνω των 1 550 kg.

                              3.8.1.

                              Χρήση για εμπορικές μεταφορές επιβατών, μαθήματα οδήγησης, σκοπούς εκμίσθωσης ή μεταπώληση

                              3.8.2.

                              Χρήση για άλλους επιχειρηματικούς σκοπούς

                              3.9.

                              Αγορά επιβατικού οχήματος της κατηγορίας Μ1

                              3.10.

                              Αγορά εξαρτημάτων για επιβατικά οχήματα της κατηγορίας Μ1, συμπεριλαμβανομένης της συναρμολόγησης και της εγκατάστασής τους

                              3.11.

                              Δαπάνες που αφορούν μεταφορικά μέσα επιβατών με περισσότερες από 9 θέσεις, ή μέσα εμπορευματικών μεταφορών

                              3.12.

                              Δαπάνες που αφορούν μεταφορικά μέσα επιβατών με λιγότερες από 9 θέσεις τα οποία χρησιμοποιούνται για εμπορικές συναλλαγές

                              3.13.

                              Δαπάνες που αφορούν μεταφορικά μέσα για τα οποία δεν υπάρχει περιορισμός του δικαιώματος έκπτωσης

                              3.14.

                              Δαπάνες που αφορούν μεταφορικά μέσα για τα οποία υπάρχει περιορισμός του δικαιώματος έκπτωσης

                              3.15.

                              Συντήρηση μεταφορικών μέσων επιβατών πλην των επιβατικών αυτοκινήτων και των αυτοκινήτων πολλαπλών σκοπών, των μοτοσικλετών, των τροχόσπιτων και των σκαφών για ψυχαγωγικούς ή αθλητικούς σκοπούς, και των αεροσκαφών με μάζα άνω των 1 550 kg.

                              3.16.

                              Δαπάνες συνεργείου ή στάθμευσης μεταφορικών μέσων επιβατών

                              3.17.

                              Δαπάνες, πλην των δαπανών συντήρησης, συνεργείου και στάθμευσης, που αφορούν μεταφορικά μέσα πλην των επιβατικών αυτοκινήτων και των αυτοκινήτων πολλαπλών σκοπών, των μοτοσικλετών, των τροχόσπιτων και των σκαφών για ψυχαγωγικούς και αθλητικούς σκοπούς, και των αεροσκαφών με μάζα άνω των 1 550 kg

                     Κωδικός 4.   Διόδια και τέλη χρήσης οδικών δικτύων

                              4.1.

                              Διόδια για μεταφορικά μέσα με μάζα μεγαλύτερη των 3 500 kg, πλην των μεταφορικών μέσων για επιβάτες που καταβάλλουν ναύλο

                              4.2.

                              Διόδια για οχήματα με μάζα μικρότερη ή ίση με 3 500 kg, πλην των μεταφορικών μέσων για επιβάτες που καταβάλλουν ναύλο

                              4.2.1.

                              PKW (επιβατικά οχήματα)

                              4.2.2.

                              LKW (βαρέα φορτηγά οχήματα)

                              4.3.

                              Διόδια για μεταφορικά μέσα για επιβάτες που καταβάλλουν ναύλο

                              4.4.

                              Διόδια για οποιαδήποτε μεταφορικά μέσα τα οποία διασχίζουν τη γέφυρα Great Belt

                              4.5.

                              Διόδια για οποιαδήποτε μεταφορικά μέσα τα οποία διασχίζουν τη γέφυρα Öresund

                              4.6.

                              Διόδια για μεταφορικά μέσα για επιβάτες που καταβάλλουν ναύλο με περισσότερες από 9 θέσεις

                              4.7.

                              Διόδια για μεταφορικά μέσα για επιβάτες που καταβάλλουν ναύλο με λιγότερες από 9 θέσεις

                              4.8.

                              Διόδια για οχήματα τα οποία χρησιμοποιούνται στο πλαίσιο διάσκεψης, εμπορικής πανηγύρεως, έκθεσης, ή συνεδρίου

                              4.8.1.

                              Για τον διοργανωτή της εκδήλωσης

                              4.8.2.

                              Για συμμετέχοντα στην εκδήλωση, όταν η δαπάνη χρεώνεται άμεσα από τον διοργανωτή

                     Κωδικός 5.   Έξοδα ταξιδίου, όπως κόμιστρα ταξί, ναύλοι μέσων μαζικής μεταφοράς

                              5.1.

                              Για τον υποκείμενο στον φόρο ή για υπάλληλο του υποκείμενου στον φόρο

                              5.2.

                              Για άλλο πρόσωπο πλην του υποκείμενου στον φόρο ή υπαλλήλου του υποκείμενου στον φόρο

                              5.3.

                              Για τον υποκείμενο στον φόρο ή για υπάλληλο του υποκείμενου στον φόρο στο πλαίσιο διάσκεψης, εμπορικής πανηγύρεως, έκθεσης, ή συνεδρίου

                              5.3.1.

                              Για τον διοργανωτή της εκδήλωσης

                              5.3.2.

                              Για συμμετέχοντα στην εκδήλωση, όταν η δαπάνη χρεώνεται άμεσα από τον διοργανωτή

                     Κωδικός 6.   Στέγαση

                              6.1.

                              Δαπάνες διαμονής και στέγασης για τον υποκείμενο στον φόρο, ή για υπάλληλο του υποκείμενου στον φόρο

                              6.2.

                              Δαπάνες διαμονής και στέγασης για άλλο πρόσωπο πλην του υποκείμενου στον φόρο ή υπαλλήλου του υποκείμενου στον φόρο

                              6.3.

                              Δαπάνες διαμονής και στέγασης για τον υποκείμενο στον φόρο ή υπάλληλο του υποκείμενου στον φόρο που παρευρίσκεται σε επαγγελματικές διασκέψεις

                              6.4.

                              Δαπάνες διαμονής και στέγασης για τον υποκείμενο στον φόρο ή υπάλληλο του υποκείμενου στον φόρο στο πλαίσιο διάσκεψης, εμπορικής πανηγύρεως, έκθεσης, ή συνεδρίου

                              6.4.1.

                              Για τον διοργανωτή της εκδήλωσης

                              6.4.2.

                              Για συμμετέχοντα στην εκδήλωση, όταν η δαπάνη χρεώνεται άμεσα από τον διοργανωτή

                              6.5.

                              Δαπάνες διαμονής και στέγασης για υπάλληλο του υποκείμενου στον φόρο που πραγματοποιεί παραδόσεις αγαθών ή παροχές υπηρεσιών

                              6.6.

                              Δαπάνες διαμονής και στέγασης για μετέπειτα παράδοση

                              6.7.

                              Δαπάνες διαμονής πλην του σημείου 6.5 ή 6.6

                     Κωδικός 7.   Τρόφιμα, ποτά και υπηρεσίες εστιατορίου

                              7.1.

                              Τρόφιμα και ποτά που παρέχονται από ξενοδοχεία, μπαρ, εστιατόρια και πανσιόν, συμπεριλαμβανομένου του προγεύματος

                              7.1.1.

                              Για τον υποκείμενο στον φόρο ή για υπάλληλο του υποκείμενου στον φόρο

                              7.1.2.

                              Για άλλο πρόσωπο πλην του υποκείμενου στον φόρο ή υπαλλήλου του υποκείμενου στον φόρο

                              7.2.

                              Τρόφιμα και ποτά που παρέχονται στο πλαίσιο διάσκεψης, εμπορικής πανηγύρεως, έκθεσης, ή συνεδρίου

                              7.2.1.

                              Για τον διοργανωτή της εκδήλωσης

                              7.2.2.

                              Για συμμετέχοντα στην εκδήλωση, όταν η δαπάνη χρεώνεται άμεσα από τον διοργανωτή

                              7.3.

                              Τρόφιμα και ποτά για υπάλληλο του υποκείμενου στον φόρο που πραγματοποιεί παραδόσεις αγαθών ή παροχές υπηρεσιών

                              7.4.

                              Υπηρεσίες εστιατορίου που αγοράζονται για μετέπειτα παράδοση

                              7.5.

                              Αγορά τροφίμων, ποτών ή υπηρεσιών εστιατορίου πλην των σημείων 7.2, 7.3 και 7.4

                     Κωδικός 8.   Συμμετοχή σε εμπορικές πανηγύρεις και εκθέσεις

                              8.1.

                              Για τον υποκείμενο στον φόρο ή για υπάλληλο του υποκείμενου στον φόρο

                              8.2.

                              Για άλλο πρόσωπο πλην του υποκείμενου στον φόρο ή υπαλλήλου του υποκείμενου στον φόρο

                     Κωδικός 9.   Δαπάνες για είδη πολυτελείας, διασκέδαση και ψυχαγωγία

                              9.1.

                              Αγορά οινοπνευματωδών ποτών

                              9.2.

                              Αγορά βιομηχανοποιημένων καπνών

                              9.3.

                              Δαπάνες για εκδηλώσεις υποδοχής και ψυχαγωγία

                              9.3.1.

                              Για διαφημιστικούς σκοπούς

                              9.3.2.

                              Όχι για διαφημιστικούς σκοπούς

                              9.4.

                              Δαπάνες για συντήρηση σκάφους αναψυχής

                              9.5.

                              Δαπάνες για έργα τέχνης, συλλεκτικά αντικείμενα και αντίκες

                              9.6.

                              Δαπάνες για είδη πολυτελείας, διασκέδαση και ψυχαγωγία για διαφήμιση

                              9.7.

                              Δαπάνες για είδη πολυτελείας, διασκέδαση και ψυχαγωγία, πλην των σημείων 9.1, 9.2 και 9.3

                     Κωδικός 10.   Άλλα

                              10.1.

                              Εργαλεία

                              10.2.

                              Επισκευές στη διάρκεια της εγγύησης

                              10.3.

                              Υπηρεσίες που συνδέονται με την εκπαίδευση

                              10.4.

                              Εργασίες σε περιουσιακό στοιχείο

                              10.4.1.

                              Εργασίες σε ακίνητο περιουσιακό στοιχείο

                              10.4.2.

                              Εργασίες σε ακίνητο περιουσιακό στοιχείο που χρησιμοποιείται ως κατοικία

                              10.4.3.

                              Εργασίες σε κινητό περιουσιακό στοιχείο, πλην των σημείων του κωδικού 3

                              10.5.

                              Αγορά ή μίσθωση περιουσιακού στοιχείου

                              10.5.1.

                              Αγορά ή μίσθωση ακίνητου περιουσιακού στοιχείου

                              10.5.2.

                              Αγορά ή μίσθωση ακίνητου περιουσιακού στοιχείου που χρησιμοποιείται ως κατοικία, ή για ψυχαγωγική χρήση ή χρήση κατά τον ελεύθερο χρόνο

                              10.5.3.

                              Αγορά ή μίσθωση κινητού περιουσιακού στοιχείου που συνδέεται ή χρησιμοποιείται σε ακίνητο περιουσιακό στοιχείο το οποίο χρησιμοποιείται ως κατοικία, ή για ψυχαγωγική χρήση ή χρήση κατά τον ελεύθερο χρόνο

                              10.5.4.

                              Αγορά ή μίσθωση κινητού περιουσιακού στοιχείου, πλην των σημείων του κωδικού 2

                              10.6.

                              Παροχή νερού, αερίου ή ηλεκτρισμού μέσω δικτύου διανομής

                              10.7.

                              Δώρα μικρής αξίας

                              10.8.

                              Δαπάνες γραφείου

                              10.9.

                              Συμμετοχή σε εμπορικές πανηγύρεις και σεμινάρια, εκπαίδευση ή κατάρτιση

                              10.9.1.

                              Εμπορικές πανηγύρεις

                              10.9.2.

                              Σεμινάρια

                              10.9.3.

                              Εκπαίδευση

                              10.9.4.

                              Κατάρτιση

                              10.10.

                              Κατ’ αποκοπή προσαυξήσεις σε ζωικό κεφάλαιο και γεωργικές παραγωγές

                              10.11.

                              Δαπάνες ταχυδρομικών τελών αλληλογραφίας σε χώρες εκτός ΕΕ

                              10.12.

                              Δαπάνες για τηλεομοιοτυπίες και τηλεφωνικές κλήσεις σε σχέση με τη στέγαση

                              10.13.

                              Αγαθά και υπηρεσίες που αποκτώνται από ένα διοργανωτή ταξιδίου προς άμεσο όφελος του ταξιδιώτη

                              10.14.

                              Αγαθά που αγοράζονται για μεταπώληση, πλην του σημείου 1.6

                              10.15.

                              Υπηρεσίες που αγοράζονται για μεταπώληση, πλην των σημείων 6.6 και 7.4

                              10.16.

                              Εργασίες σε περιουσιακό στοιχείο

                              10.16.1.

                              Εργασίες σε ακίνητο περιουσιακό στοιχείο το οποίο χρησιμοποιείται ως κατοικία, εγκατάσταση αναψυχής ή εγκατάσταση για χρήση κατά τον ελεύθερο χρόνο

                              10.16.2.

                              Εργασίες σε ακίνητο περιουσιακό στοιχείο, πλην του σημείου 10.16.1

                              10.16.3.

                              Εργασίες σε κινητό περιουσιακό στοιχείο το οποίο συνδέεται με ή χρησιμοποιείται σε ακίνητο περιουσιακό στοιχείο που αναφέρεται στο σημείο 10.16.1

                              10.16.4.

                              Εργασίες σε κινητό περιουσιακό στοιχείο, πλην αυτών που αναφέρονται στο σημείο 10.16.3

                              10.17.

                              Δαπάνες για περιουσιακό στοιχείο

                              10.17.1.

                              Δαπάνες για ακίνητο περιουσιακό στοιχείο το οποίο χρησιμοποιείται ως κατοικία, ή για ψυχαγωγική χρήση ή χρήση κατά τον ελεύθερο χρόνο

                              10.17.2.

                              Δαπάνες για ακίνητο περιουσιακό στοιχείο, πλην αυτών που αναφέρονται στο σημείο 10.17.1

      ΠΑΡΑΡΤΗΜΑ IV

         Υπόδειγμα που πρέπει να χρησιμοποιείται για τη γνωστοποίηση στοιχείων από τα κράτη μέλη στην Επιτροπή, που αναφέρεται στο άρθρο 49 παράγραφος 3 του κανονισμού (ΕΕ) αριθ. 904/2010

         Κράτος μέλος:

         Έτος:

         Μέρος A:   Στατιστικά στοιχεία ανά κράτος μέλος

                  Άρθρα 7 - 12

                  Άρθρο 15

                  Άρθρο 16

                  Άρθρο 25

                  Θέση

                  1

                  2

                  3

                  4

                  5

                  6

                  7

                  8

                  9

                  10

                  11

                  12

                  13

                  Αιτήσεις παροχής πληροφοριών που ελήφθησαν

                  Αιτήσεις παροχής πληροφοριών που εστάλησαν

                  Εκπρόθεσμες απαντήσεις και απαντήσεις που εκκρεμούν

                  Απαντήσεις που ελήφθησαν εντός 1 μηνός

                  Κοινοποιήσεις που ελήφθησαν σύμφωνα με το άρθρο 12

                  Πληροφορίες που ελήφθησαν αυθόρμητα

                  Πληροφορίες που εστάλησαν αυθόρμητα

                  Εισερχόμενες αιτήσεις αναπληροφόρησης

                  Αποστολή αναπληροφόρησης

                  Εξερχόμενες αιτήσεις αναπληροφόρησης

                  Λήψη αναπληροφόρησης

                  Αιτήσεις διοικητικής κοινοποίησης που ελήφθησαν

                  Αιτήσεις διοικητικής κοινοποίησης που εστάλησαν

                  AT

                  BE

                  BG

                  CY

                  CZ

                  DE

                  DK

                  EE

                  EL

                  ES

                  FI

                  FR

                  GB

                  HU

                  IE

                  IT

                  LT

                  LU

                  LV

                  MT

                  NL

                  PL

                  PT

                  RO

                  SE

                  SI

                  SK

                  Σύνολο

         Μέρος B:   Λοιπά συνολικά στατιστικά στοιχεία

                     Στατιστικά στοιχεία για τους επιτηδευματίες

                  14

                  Αριθμός επιτηδευματιών οι οποίοι έχουν δηλώσει ενδοκοινοτικές αποκτήσεις κατά τη διάρκεια του ημερολογιακού έτους

                  15

                  Αριθμός επιτηδευματιών οι οποίοι έχουν δηλώσει ενδοκοινοτικές πωλήσεις αγαθών και/ή παροχές υπηρεσιών κατά τη διάρκεια του ημερολογιακού έτους

                     Στατιστικά στοιχεία για τους ελέγχους και τις έρευνες

                  16

                  Πόσες φορές έγινε χρήση του άρθρου 28 του κανονισμού (ΕΕ) αριθ. 904/2010 (Παρουσία στα γραφεία των διοικητικών υπηρεσιών και συμμετοχή σε διοικητικές έρευνες)

                  17

                  Αριθμός ταυτόχρονων ελέγχων που διενεργήθηκαν με πρωτοβουλία του κράτους μέλους [άρθρα 29 και 30 του κανονισμού (ΕΕ) αριθ. 904/2010]

                  18

                  Αριθμός ταυτόχρονων ελέγχων στους οποίους συμμετείχε το κράτος μέλος [άρθρα 29 και 30 του κανονισμού (ΕΕ) αριθ. 904/2010]

                     Στατιστικά στοιχεία για την αυτόματη ανταλλαγή πληροφοριών χωρίς προηγούμενη αίτηση [κανονισμός (ΕΕ) αριθ. 79/2012 της Επιτροπής (αναδιατύπωση)]

                  19

                  Αριθμητικά στοιχεία σχετικά με τους αριθμούς φορολογικού μητρώου ΦΠΑ που χορηγούνται στους υποκείμενους στον φόρο που είναι εγκατεστημένοι στο δικό σας κράτος μέλος [άρθρο 3 παράγραφος 1 στοιχείο α) του κανονισμού (ΕΕ) αριθ. 79/2012]

                  20

                  Όγκος πληροφοριών σχετικά με τα καινούργια μεταφορικά μέσα [άρθρο 3 παράγραφος 2 του κανονισμού (ΕΕ) αριθ. 79/2012] οι οποίες διαβιβάστηκαν σε άλλα κράτη μέλη

                     Προαιρετικές θέσεις (ελεύθερο κείμενο)

                  21

                  Κάθε άλλη (αυτόματη) ανταλλαγή πληροφοριών που δεν καλύπτεται στις προηγούμενες θέσεις.

                  22

                  Πλεονεκτήματα και/ή αποτελέσματα της διοικητικής συνεργασίας.

      ΠΑΡΑΡΤΗΜΑ V

         Καταργούμενοι κανονισμοί

                  Κανονισμός (ΕΚ) αριθ. 1925/2004 της Επιτροπής
                  (ΕΕ L 331 της 5.11.2004, σ. 13)

                  Κανονισμός (ΕΚ) αριθ. 1792/2006 της Επιτροπής
                  (ΕΕ L 362 της 20.12.2006, σ. 1)

                  Κανονισμός (ΕΚ) αριθ. 1174/2009 της Επιτροπής
                  (ΕΕ L 314 της 1.12.2009, σ. 50)

      ΠΑΡΑΡΤΗΜΑ VI

         Πίνακας αντιστοιχίας

                  Κανονισμός (ΕΚ) αριθ. 1925/2004

                  Κανονισμός (ΕΚ) αριθ. 1174/2009

                  Παρών κανονισμός

                  Άρθρο 1

                  Άρθρο 1

                  Άρθρο 2

                  —

                  Άρθρο 3 σημεία 1) και 2)

                  Άρθρο 2 σημεία 1) και 2)

                  Άρθρο 3 σημεία 3), 4) και 5)

                  —

                  Άρθρο 4 παράγραφοι 1 και 2

                  Άρθρο 3 παράγραφοι 1 και 2

                  Άρθρο 4 παράγραφοι 3, 4 και 5

                  —

                  Άρθρο 5 πρώτο εδάφιο

                  Άρθρο 4

                  Άρθρο 5 δεύτερο εδάφιο

                  —

                  Άρθρο 6

                  Άρθρο 5

                  Άρθρο 7

                  Άρθρο 6

                  Άρθρο 8

                  —

                  Άρθρο 9

                  Άρθρο 11

                  Άρθρο 10

                  Άρθρο 12

                  Άρθρο 11

                  Άρθρο 14

                  Παράρτημα

                  Παράρτημα IV

                  Άρθρο 1

                  Άρθρο 8

                  Άρθρο 2

                  Άρθρο 9

                  Άρθρο 3

                  Άρθρο 10

                  Παράρτημα

                  Παράρτημα III


title: Εκτελεστικός κανονισμός (ΕΕ) 2017/837 της Επιτροπής, της 17ης Μαΐου 2017, για τη διόρθωση της έκδοσης στην πολωνική και τη σουηδική γλώσσα του εκτελεστικού κανονισμού (ΕΕ) 2015/1998 σχετικά με τον καθορισμό λεπτομερών μέτρων εφαρμογής των κοινών βασικών προτύπων ασφάλειας των αερομεταφορών από έκνομες ενέργειες (Κείμενο που παρουσιάζει ενδιαφέρον για τον ΕΟΧ )

text:
               18.5.2017

               EL

               Επίσημη Εφημερίδα της Ευρωπαϊκής Ένωσης

               L 125/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/837 ΤΗΣ ΕΠΙΤΡΟΠΉΣ
   της 17ης Μαΐου 2017
   για τη διόρθωση της έκδοσης στην πολωνική και τη σουηδική γλώσσα του εκτελεστικού κανονισμού (ΕΕ) 2015/1998 σχετικά με τον καθορισμό λεπτομερών μέτρων εφαρμογής των κοινών βασικών προτύπων ασφάλειας των αερομεταφορών από έκνομες ενέργειες
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 300/2008 του Ευρωπαϊκού Κοινοβουλίου και του Συμβουλίου, της 11ης Μαρτίου 2008, για τη θέσπιση κοινών κανόνων στο πεδίο της ασφάλειας της πολιτικής αεροπορίας και την κατάργηση του κανονισμού (ΕΚ) αριθ. 2320/2002 (1), και ιδίως το άρθρο 4 παράγραφος 3,
   Εκτιμώντας τα ακόλουθα:

               (1)

               Η έκδοση στην πολωνική γλώσσα του εκτελεστικού κανονισμού (ΕΕ) 2015/1998 της Επιτροπής (2) περιέχει ένα λάθος στο σημείο 11.4.3 στοιχείο α) του παραρτήματος όσον αφορά τον κατάλογο των ικανοτήτων που απαιτούν επαναληπτική εκπαίδευση σε συγκεκριμένα χρονικά διαστήματα.

               (2)

               Η έκδοση στη σουηδική γλώσσα του εκτελεστικού κανονισμού (ΕΕ) 2015/1998 περιέχει σφάλματα στο παράρτημα, και συγκεκριμένα στα σημεία 8.1.1.2 και 9.1.1.3 όσον αφορά την απαίτηση επανάληψης του ελέγχου ασφαλείας· στο σημείο 8.3.1 όσον αφορά το αντικείμενο της υποχρέωσης παράδοσης· στο σημείο 9.1.3.5 πρώτο εδάφιο στοιχείο β) όσον αφορά το πεδίο εφαρμογής της μεθόδου επικύρωσης· στο σημείο 9.3.1 όσον αφορά το αντικείμενο της υποχρέωσης παράδοσης· και στην εισαγωγική φράση του σημείου 11.2.3.1 όσον αφορά τα πρόσωπα που καλύπτονται από την υποχρέωση εκπαίδευσης.

               (3)

               Οι εκδόσεις στην πολωνική και τη σουηδική γλώσσα του εκτελεστικού κανονισμού (ΕΕ) 2015/1998 θα πρέπει, επομένως, να διορθωθούν αναλόγως. Οι εκδόσεις στις λοιπές γλώσσες δεν επηρεάζονται.

               (4)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής ασφάλειας της πολιτικής αεροπορίας,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1

      (δεν αφορά το ελληνικό κείμενο)

   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 17 Μαΐου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 97 της 9.4.2008, σ. 72.

      (2)  Εκτελεστικός κανονισμός (ΕΕ) 2015/1998 της Επιτροπής, της 5ης Νοεμβρίου 2015, σχετικά με τον καθορισμό λεπτομερών μέτρων εφαρμογής των κοινών βασικών προτύπων ασφάλειας των αερομεταφορών από έκνομες ενέργειες (ΕΕ L 299 της 14.11.2015, σ. 1).


title: Εκτελεστικός κανονισμός (ΕΕ) αριθ. 86/2013 του Συμβουλίου, της 31ης Ιανουαρίου 2013 , για την εφαρμογή του άρθρου 11 παράγραφος 4 του κανονισμού (ΕΕ) αριθ. 753/2011 σχετικά με περιοριστικά μέτρα έναντι ορισμένων προσώπων, ομάδων, επιχειρήσεων και οντοτήτων λόγω της κατάστασης στο Αφγανιστάν

text:
               1.2.2013

               EL

               Επίσημη Εφημερίδα της Ευρωπαϊκής Ένωσης

               L 32/5

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 86/2013 ΤΟΥ ΣΥΜΒΟΥΛΊΟΥ
   της 31ης Ιανουαρίου 2013
   για την εφαρμογή του άρθρου 11 παράγραφος 4 του κανονισμού (ΕΕ) αριθ. 753/2011 σχετικά με περιοριστικά μέτρα έναντι ορισμένων προσώπων, ομάδων, επιχειρήσεων και οντοτήτων λόγω της κατάστασης στο Αφγανιστάν
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 753/2011 του Συμβουλίου, της 1ης Αυγούστου 2011, σχετικά με περιοριστικά μέτρα έναντι ορισμένων προσώπων, ομάδων, επιχειρήσεων και οντοτήτων λόγω της κατάστασης στο Αφγανιστάν (1), και ιδίως το άρθρο 11 παράγραφος 4,
   Εκτιμώντας τα ακόλουθα:

               (1)

               Την 1η Αυγούστου 2011, το Συμβούλιο εξέδωσε τον κανονισμό (ΕΕ) αριθ. 753/2011.

               (2)

               Στις 19 και 28 Δεκεμβρίου 2012 και στις 15 Ιανουαρίου 2013, η Επιτροπή του Συμβουλίου Ασφαλείας των Ηνωμένων Εθνών που συστάθηκε σύμφωνα με την παράγραφο 30 της απόφασης 1988 (2011) του Συμβουλίου Ασφαλείας, τροποποίησε τον κατάλογο των προσώπων, ομάδων, επιχειρήσεων και οντοτήτων που υπόκεινται σε περιοριστικά μέτρα.

               (3)

               Συνεπώς, το παράρτημα Ι του κανονισμού (ΕΕ) αριθ. 753/2011 θα πρέπει να τροποποιηθεί αναλόγως,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα Ι του κανονισμού (ΕΕ) αριθ. 753/2011 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 31 Ιανουαρίου 2013.

            Για το Συμβούλιο

            Η Πρόεδρος

         C. ASHTON

      (1)  ΕΕ L 199, 2.8.2011, σ. 1.

      ΠΑΡΑΡΤΗΜΑ
      I.   Η καταχώριση που παρατίθεται στον κατάλογο του παραρτήματος Ι του κανονισμού (ΕΕ) αριθ. 753/2011 και αφορά το κάτωθι πρόσωπο αντικαθίσταται από την κατωτέρω καταχώριση.
      A.   Πρόσωπα συνδεόμενα με τους Ταλιμπάν

      Badruddin Haqqani (γνωστός και ως Atiqullah).

         Διευθύνσεις: Miram Shah, Πακιστάν. Ημερομηνία γέννησης: περίπου 1975-1979. Τόπος γέννησης: Miramshah, βόρειο Βαζιριστάν, Πακιστάν. Λοιπά στοιχεία: α) διοικητής επιχειρήσεων του δικτύου Haqqani και μέλος του Συμβουλίου Διαβουλεύσεων (shura) των Ταλιμπάν στο Miram Shah, β) έχει βοηθήσει στην οργάνωση επιθέσεων εναντίον στόχων στο νοτιοανατολικό Αφγανιστάν, γ) γιος του Jalaluddin Haqqani, αδελφός των Sirajuddin Jallaluddin Haqqani και Nasiruddin Haqqani, ανιψιός του Khalil Ahmed Haqqani. δ) σύμφωνα με πληροφορίες απεβίωσε στο τέλος Αυγούστου του 2012. Ημερομηνία καταχώρισης από τον ΟΗΕ: 11.5.2011.

         Πρόσθετες πληροφορίες από τη συνοπτική έκθεση των λόγων καταχώρισης που παρέσχε η επιτροπή κυρώσεων:

      Ο Badruddin Haqqani είναι διοικητής επιχειρήσεων του δικτύου Haqqani, μιας ομάδας μαχητών συνδεόμενης με τους Ταλιμπάν που διεξάγει επιχειρήσεις με βάση το βόρειο Βαζιριστάν στις Ομοσπονδιακά Διοικούμενες Φυλετικές Περιοχές του Πακιστάν. Το δίκτυο Haqqani βρίσκεται στην πρώτη γραμμή των εξεγέρσεων στο Αφγανιστάν και είναι υπεύθυνο για πολλές σοβαρές επιθέσεις. Αρχηγοί του δικτύου Haqqani είναι οι τρεις μεγαλύτεροι γιοι του ιδρυτή του Jalaluddin Haqqani, ο οποίος προσχώρησε στο καθεστώς των Ταλιμπάν του μουλά Mohammed Omar στα μέσα της δεκαετίας του 1990. Ο Badruddin είναι γιος του Jalaluddin και αδελφός των Nasiruddin Haqqani και Sirajuddin Haqqani, καθώς και ανιψιός των Mohammad Ibrahim Omari και Khalil Ahmed Haqqani.
      Ο Badruddin βοηθά στον συντονισμό ανταρτών που σχετίζονται με τους Ταλιμπάν και αλλοδαπών μαχητών για την εξαπόλυση επιθέσεων εναντίον στόχων στο νοτιοανατολικό Αφγανιστάν. Ο Badruddin μετέχει στο Συμβούλιο Διαβουλεύσεων (shura) των Ταλιμπάν στο Miram Shah, το οποίο ελέγχει τις δραστηριότητες του δικτύου Haqqani.
      Ο Badruddin θεωρείται από τους σημαντικότερους στρατιωτικούς ηγέτες και σχεδιαστές των επιθέσεων αυτοκτονίας εντός του δικτύου Haqqani το οποίο ελέγχει περίπου 1 000 μαχητές. Το δίκτυο Haqqani είναι υπεύθυνο για πολλές σοβαρές επιθέσεις στο ανατολικό Αφγανιστάν και την Καμπούλ. Ο Badruddin θεωρείται άμεσα ενεχόμενος σε επιθέσεις εναντίον αλλοδαπών και αφγανικών δυνάμεων, καθώς και εναντίον αμάχων· συνεργάζεται στενά με άλλες τρομοκρατικές οργανώσεις, όπως η Αλ Κάιντα και το Ισλαμικό Κίνημα του Ουζμπεκιστάν.
      Ο Badruddin θεωρείται επίσης ότι είναι ο υπεύθυνος του δικτύου Haqqani για τις απαγωγές. Ήταν υπεύθυνος για την απαγωγή πολλών αφγανών και αλλοδαπών υπηκόων στη μεθόριο Αφγανιστάν-Πακιστάν.
      II.   Οι καταχωρίσεις στον κατάλογο του παραρτήματος Ι του κανονισμού (ΕΕ) αριθ. 753/2011 για τα κάτωθι πρόσωπα διαγράφονται.
      A.   Πρόσωπα συνδεόμενα με τους Ταλιμπάν

                  1.

                  Abdul Razaq Ekhtiyar Mohammad.

                  2.

                  Zabihullah Hamidi (γνωστός και ως Taj Mir).

                  3.

                  Abdul Wahab Abdul Ghafar (γνωστός και ως Abdul Wahab).


title: Εκτελεστικός κανονισμός (ΕΕ) 2017/138 της Επιτροπής, της 16ης Ιανουαρίου 2017, για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Raclette de Savoie (ΠΓΕ)]

text:
               27.1.2017

               EL

               Επίσημη Εφημερίδα της Ευρωπαϊκής Ένωσης

               L 22/6

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/138 ΤΗΣ ΕΠΙΤΡΟΠΉΣ
   της 16ης Ιανουαρίου 2017
   για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Raclette de Savoie (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012,για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση που κατέθεσε η Γαλλία για την καταχώριση της ονομασίας «Raclette de Savoie» δημοσιεύτηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Με επιστολή της 23ης Νοεμβρίου 2015 οι γαλλικές αρχές κοινοποίησαν στην Επιτροπή ότι χορηγήθηκε μεταβατική περίοδος, δυνάμει του άρθρου 15 παράγραφος 4 του κανονισμού (ΕΕ) αριθ. 1151/2012, με καταληκτική ημερομηνία τις 31 Δεκεμβρίου 2017, σε δύο επιχειρήσεις εγκατεστημένες στην επικράτειά τους οι οποίες πληρούν τις προϋποθέσεις του εν λόγω άρθρου. Κατά τη διάρκεια της εθνικής διαδικασίας ένστασης οι εν λόγω επιχειρήσεις, οι οποίες διέθεταν νομίμως στο εμπόριο το τυρί «Raclette de Savoie» σε συνεχή βάση κατά τη διάρκεια των πέντε τουλάχιστον ετών πριν από την υποβολή της αίτησης, υπέβαλαν ένσταση αφενός σχετικά με το εύρος του ποσοστού «λίπους επί ξηράς ουσίας» στο τυρί και αφετέρου σχετικά με το ελάχιστο ποσοστό βασικού σιτηρεσίου των αγελάδων γαλακτοπαραγωγής που πρέπει να προέρχεται από χλωρές αδρές χορτονομές. Οι συγκεκριμένες επιχειρήσεις είναι οι ακόλουθες: SCA des producteurs de Reblochon de la vallée de Thônes, Route d'Annecy BP 38, 74230 Thones και GAEC Le Seysselan, Vallod, 74190 Seyssel.

               (3)

               Δεδομένου ότι δεν έχει κοινοποιηθεί καμία δήλωση ένστασης στην Επιτροπή βάσει του άρθρου 51 του κανονισμού (ΕΕ) αριθ. 1151/2012, η ονομασία «Raclette de Savoie» πρέπει να καταχωρισθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία «Raclette de Savoie» (ΠΓΕ).
   Η ονομασία που αναφέρεται στο πρώτο εδάφιο αφορά προϊόν της κλάσης 1.3 Τυριά του παραρτήματος XI του εκτελεστικού κανονισμού (ΕΕ) αριθ. 668/2014 της Επιτροπής (3).
   Άρθρο 2
   Η προστασία που χορηγείται δυνάμει του άρθρου 1 ισχύει υπό την επιφύλαξη της μεταβατικής περιόδου που χορηγήθηκε από τη Γαλλία μετά την απόφαση της 29ης Οκτωβρίου 2015 σχετικά με την έγκριση των προδιαγραφών για την ονομασία «Raclette de Savoie», που δημοσιεύθηκε στις 7 Νοεμβρίου 2015 στην Επίσημη Εφημερίδα της Γαλλικής Δημοκρατίας, δυνάμει του άρθρου 15 παράγραφος 4 του κανονισμού (ΕΕ) αριθ. 1151/2012, υπέρ των επιχειρήσεων που πληρούν τις προϋποθέσεις του εν λόγω άρθρου.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Ιανουαρίου 2017.

            Για την Επιτροπή,

            εξ ονόματος του Προέδρου,

         Phil HOGAN

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ C 261 της 19.7.2016, σ. 16.

      (3)  Εκτελεστικός κανονισμός (ΕΕ) αριθ. 668/2014 της Επιτροπής, της 13ης Ιουνίου 2014, για τη θέσπιση κανόνων εφαρμογής του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων (ΕΕ L 179 της 19.6.2014, σ. 36).


title: Εκτελεστικός κανονισμός (ΕΕ) αριθ. 632/2011 της Επιτροπής, της 29ης Ιουνίου 2011 , για τη θέσπιση παρέκκλισης, για το έτος 2011, από τον κανονισμό (ΕΚ) αριθ. 1067/2008 για το άνοιγμα και τον τρόπο διαχείρισης των κοινοτικών δασμολογικών ποσοστώσεων για το μαλακό σίτο άλλης ποιότητας, πλην της υψηλής ποιότητας, προέλευσης τρίτων χωρών

text:
               30.6.2011

               EL

               Επίσημη Εφημερίδα της Ευρωπαϊκής Ένωσης

               L 170/18

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 632/2011 ΤΗΣ ΕΠΙΤΡΟΠΉΣ
   της 29ης Ιουνίου 2011
   για τη θέσπιση παρέκκλισης, για το έτος 2011, από τον κανονισμό (ΕΚ) αριθ. 1067/2008 για το άνοιγμα και τον τρόπο διαχείρισης των κοινοτικών δασμολογικών ποσοστώσεων για το μαλακό σίτο άλλης ποιότητας, πλην της υψηλής ποιότητας, προέλευσης τρίτων χωρών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1) και ιδίως το άρθρο 144, σε συνδυασμό με το άρθρο 4,
   Εκτιμώντας τα ακόλουθα:

               (1)

               Το άρθρο 3 παράγραφος 1 του κανονισμού (ΕΚ) αριθ. 1067/2008 της Επιτροπής, της 30ής Οκτωβρίου 2008, για το άνοιγμα και τον τρόπο διαχείρισης των κοινοτικών δασμολογικών ποσοστώσεων για τον μαλακό σίτο άλλης ποιότητας, πλην της υψηλής ποιότητας, προέλευσης τρίτων χωρών και για τη θέσπιση παρέκκλισης από τον κανονισμό (ΕΚ) αριθ. 1234/2007 του Συμβουλίου (2) προβλέπει ότι η ετήσια ποσόστωση εισαγωγής 2 989 240 τόνων υποδιαιρείται σε τρεις επιμέρους ποσοστώσεις: 572 000 τόνοι για τις Ηνωμένες Πολιτείες, 38 853 τόνοι για τον Καναδά και 2 378 387 τόνοι για τις λοιπές τρίτες χώρες.

               (2)

               Το άρθρο 3 παράγραφος 3 του κανονισμού (ΕΚ) αριθ. 1067/2008 προβλέπει ότι η επιμέρους ποσόστωση III 2 378 387 τόνων για τις λοιπές τρίτες χώρες υποδιαιρείται σε τέσσερις τριμηνιαίες υποπεριόδους, οι οποίες καλύπτουν ιδίως την υποπερίοδο 3, η οποία εκτείνεται από την 1η Ιουλίου έως τις 30 Σεπτεμβρίου για ποσότητα 594 597 τόνων, και την υποπερίοδο 4, η οποία εκτείνεται από την 1η Οκτωβρίου έως τις 31 Δεκεμβρίου για ποσότητα 594 596 τόνων.

               (3)

               Για να ενισχυθεί, για το έτος 2011, λαμβάνοντας υπόψη την κατάσταση της αγοράς, η ροή του εφοδιασμού της ενωσιακής αγοράς με σιτηρά στο πλαίσιο της επιμέρους ποσόστωσης III, θα πρέπει να συγχωνευθούν η υποπερίοδος 3 και η υποπερίοδος 4 σε μία μόνον υποπερίοδο, η οποία θα καλύπτει τη συνολική ποσότητα των υποπεριόδων 3 και 4, ήτοι ποσότητα 1 189 193 τόνων.

               (4)

               Συνεπώς, είναι σκόπιμο να επιτραπεί, για το έτος 2011, η παρέκκλιση από τον κανονισμό (ΕΚ) αριθ. 1067/2008.

               (5)

               Για να εξασφαλιστεί η αποτελεσματική διαχείριση της διαδικασίας έκδοσης πιστοποιητικών εισαγωγής από την 1η Ιουλίου 2011, ο παρών κανονισμός πρέπει να αρχίσει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Κατά παρέκκλιση από το άρθρο 3 παράγραφος 3 στοιχείο γ) του κανονισμού (ΕΚ) αριθ. 1067/2008, για το έτος 2011, η υποπερίοδος 3 εκτείνεται από την 1η Ιουλίου 2011 έως τις 31 Δεκεμβρίου 2011, καλύπτοντας ποσότητα 1 189 193 τόνων.
   Κατά παρέκκλιση από το άρθρο 3 παράγραφος 3 στοιχείο δ) του κανονισμού (ΕΚ) αριθ. 1067/2008, η υποπερίοδος 4 καταργείται για το έτος 2011.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης

   Εφαρμόζεται έως τις 31 Δεκεμβρίου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 29 Ιουνίου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 299 της 16.11.2007, σ. 1.

      (2)  ΕΕ L 290 της 31.10.2008, σ. 3.